Áfrýjunarnefnd samkeppnismála komst að þeirri niðurstöðu í vikunni að fella yrði fyrri úrskurð Samkeppniseftirlitsins úr gildi þar sem MS lét undir höfuð leggjast að upplýsa eftirlitið um samning milli MS og Kaupfélags Skagfirðinga ( KS ) , sem á hlut í MS og er einn þeirra aðila sem fékk hrámjólk á lægra verði . Þar var haft eftir Ólafi Stephensen , framkvæmdastjóra félagsins , að það orki mjög tvímælis að öflug , markaðsráðandi fyrirtæki komist upp með að tefja málsmeðferðina með því að leyna fyrir Samkeppniseftirlitinu gögnum sem síðan séu dregin upp við málsmeðferðina hjá áfrýjunarnefnd . Ólafur Stephensen , framkvæmdarstjóri Félags atvinnurekenda . Það sé lykilatriði fyrir smærri keppinauta Mjólkursamsölunnar að hin nýja rannsókn fari ekki í hefðbundinn margra mánaða farveg hjá Samkeppniseftirlitinu heldur fái málið flýtimeðferð þannig að endanleg niðurstaða liggi fyrir sem fyrst . „ Það er sömuleiðis brýnt hagsmunamál fyrir neytendur , sérstaklega í ljósi þess að meint brot MS hafa verið á fleiri sviðum . Hjá Samkeppniseftirlitinu er til meðferðar sambærileg kvörtun frá Kú vegna sölu á rjóma og brýnt að niðurstaða í því máli fáist sem fyrst , “ sagði Ólafur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .